อิทธพร ศุภวงศ์

พลอากาศเอก อิทธพร ศุภวงศ์ อดีตราชองครักษ์พิเศษ  ปัจจุบันเป็นสมาชิกสภานิติบัญญัติแห่งชาติ เขาเป็นผู้ปฏิบัติงานในกองอำนวยการแก้ไขสถานการณ์ฉุกเฉิน (กอฉ.)ตามคำสั่งสำนักนายกรัฐมนตรีที่ 98/2552 ในเหตุการณ์ ความไม่สงบทางการเมืองในประเทศไทย เมษายน พ.ศ. 2552
และที่ปรึกษาคณะรักษาความสงบแห่งชาติ และอดีตผู้บัญชาการทหารอากาศ

ประวัติ 
พล.อ.อ.อิทธพร ศุภวงศ์ เกิดเมื่อวันที่ 6 มกราคม พ.ศ. 2495 เป็นบุตรของ นาวาอากาศเอก จำรัส ศุภวงศ์ และ เผ่าทอง เริงรุกปัจจามิตร์ (ญ.) , ธิดาของ สอาด เริงรุกปัจจามิตร์ (ญ.) กับ พันเอก พระเริงรุกปัจจามิตร์ (ทอง รักสงบ) , เป็นผู้สืบสายสกุล “ณ ราชสีมา” ชั้น 7 สาย "เจ้าพระยานครราชสีมา (ทองอินทร์ ณ ราชสีมา)" 

จบการศึกษาจากโรงเรียนเซนต์คาเบรียล รุ่นปี พ.ศ. 2510 จากโรงเรียนเตรียมทหาร รุ่นที่ 11 และโรงเรียนนายเรืออากาศ รุ่นที่ 18 นอกจานั้นยังได้เข้ารับการศึกษาอบรมที่โรงเรียนเสนาธิการทหารอากาศ รุ่นที่ 31 วิทยาลัยการทัพอากาศ รุ่นที่ 34 และวิทยาลัยป้องกันราชอาณาจักร รุ่นที่ 47

ชีวิตส่วนตัว พล.อ.อ.อิทธพร มีชื่อเล่นว่า "เฟื่อง" โดยมาจากชื่อจริงในอดีตว่า "เฟื่องฟู" แต่ต่อมาบิดาได้ขอพระราชทานชื่อใหม่จากพระบาทสมเด็จพระเจ้าอยู่หัวเป็น "อิทธพร" ตั้งแต่อายุ 12 จึงใช้ชื่อนี้เป็นชื่อเล่นมาโดยตลอด ทำให้บางครั้งสื่อมวลชนจะเรียกฉายาว่า "บิ๊กเฟื่อง" ชีวิตครอบครัวสมรสกับ นางนภาพร ศุภวงศ์ (นามสกุลเดิม สถิตพิทยายุทธ์) มีบุตรด้วยกัน 2 คน

การทำงาน 
พล.อ.อ.อิทธพร เข้ารับราชการในสังกัดกองทัพอากาศ เคยเป็นผู้บังคับฝูงบิน 103 กองบิน 1 ในปี พ.ศ. 2531 เป็นเสนาธิการกองบิน 1 ปี พ.ศ. 2534 และได้รับแต่งตั้งในตำแหน่งที่สูงขึ้นเรื่อยมาจนในปี พ.ศ. 2538 ได้รับตำแหน่งผู้บังคับการกองบิน 21 เป็นเจ้ากรมยุทธการทหารอากาศ พ.ศ. 2547 เป็นผู้ช่วยเสนาธิการทหารอากาศฝ่ายยุทธการ พ.ศ. 2549 เป็นรองเสนาธิการทหารอากาศ พ.ศ. 2550 และเป็นเสนาธิการทหารอากาศในปีเดียวกัน

กระทั่งในปี พ.ศ. 2551 ได้รับแต่งตั้งเป็นผู้บัญชาการทหารอากาศ จนเกษียณอายุราชการในปี พ.ศ. 2555

พล.อ.อ.อิทธพร ได้รับการแต่งตั้งให้ดำรงตำแหน่งผู้บัญชาการทหารอากาศจาก พล.อ.อ.ชลิต พุกผาสุข ผู้บัญชาการทหารอากาศคนก่อนและเป็นหนึ่งในสมาชิกคณะมนตรีความมั่นคงแห่งชาติ (คมช.) ซึ่งทาง พล.อ.อ.ชลิต ได้กล่าวถึง พล.อ.อ.อิทธพรว่า เป็นทหารของประชาชนโดยขนานแท้ 

ในกรณีที่เจ้าหน้าที่ตำรวจจับกุม พล.ต.จำลอง ศรีเมือง แกนนำพันธมิตรประชาชนเพื่อประชาธิปไตยไปในระหว่างการชุมนุม 193 วัน นั้น พล.อ.อ.อิทธพร ได้กล่าวแสดงความคิดเห็นว่า อย่าเลือกปฏิบัติ หากมีการออกมาเรียกร้องให้มีการดำเนินการต่าง ๆ ซึ่งต้องทำอย่างเสมอภาค ถ้าเห็นว่า มีการเลือกปฏิบัติ หรือถูกกระทำเพียงฝ่ายเดียว ต้องระวัง เพราะจะเป็นตัวเร่ง อาจจะตกหลุมพรางในสิ่งที่คาดไม่ถึงได้ หากกฎหมายเป็นกฎหมาย และถูกปฏิบัติเหมือนกันทั้งสองฝ่าย คงไม่มีเหตุการณ์ที่รุนแรงเกิดขึ้น

ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ

เครื่องราชอิสริยาภรณ์

เครื่องราชอิสริยาภรณ์ไทย

เครื่องราชอิสริยาภรณ์ต่างประเทศ 

  :
 พ.ศ. 2553 -  เหรียญปิงกัต จาซา เกมิลัง (เท็นเทรา)

  :
 พ.ศ. 2554 -  ลีเจียนออฟเมอริต ชั้นผู้บังคับบัญชา

  :
 พ.ศ. 2554 -  เครื่องอิสริยาภรณ์ดาราสวภูวนปักษะ ชั้นอุตมา

  :
 พ.ศ. 2555 -  เครื่องราชอิสริยาภรณ์ปังลิมา กากะห์ อังกะตัน เตนเตรา

ราชการพิเศษ 
 - ราชองครักษ์เวร เมื่อ 1 ก.ย.2539
 - ตุลาการศาลทหารกรุงเทพ เมื่อ 21 พ.ค.2545
 - ตุลาการศาลทหารกลาง เมื่อ 28 ก.ย.2548
 - ตุลาการศาลทหารกลาง เมื่อ 30 ส.ค.2550
 - ราชองครักษ์พิเศษ เมื่อ 5 ธ.ค.2550
 - นายทหารพิเศษประจำหน่วยทหารรักษาพระองค์ ฝูงบิน 602 รักษาพระองค์ กองบิน 6 กองพลบินที่ 1 กองบัญชาการยุทธทางอากาศ เมื่อ 31 ก.ค.2551
 - นายทหารพิเศษประจำหน่วยทหารรักษาพระองค์ กรมทหารอากาศโยธินรักษาพระองค์ หน่วยบัญชาการอากาศโยธิน เมื่อ 17 ส.ค.2552
 - ตุลาการศาลทหารสูงสุด เมื่อ 4 ก.ค.2554

อ้างอิง

แหล่งข้อมูลอื่น 
 พลอากาศเอก อิทธพร ศุภวงศ์ 

นักการเมืองไทย
ทหารอากาศชาวไทย
พลอากาศเอกชาวไทย
พลอากาศโทชาวไทย
ผู้บัญชาการทหารอากาศไทย
บุคคลจากโรงเรียนนายเรืออากาศนวมินทกษัตริยาธิราช
บุคคลจากโรงเรียนเซนต์คาเบรียล
บุคคลจากวิทยาลัยการทัพอากาศ
บุคคลจากวิทยาลัยป้องกันราชอาณาจักร
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญจักรมาลา
บุคคลจากอำเภอเมืองนครราชสีมา
ราชองครักษ์พิเศษ
บุคคลจากโรงเรียนเสนาธิการทหารอากาศ
สมาชิกสภานิติบัญญัติแห่งชาติ
คณะที่ปรึกษาคณะรักษาความสงบแห่งชาติ
ราชองครักษ์เวร
สกุล ณ ราชสีมา